Status waarin 'n individu nie sy basiese behoeftes kan bevredig nie
'n Jong seun in 'n krotbuurt langs 'n stortterrein in Jakarta, Indonesië, wys sy vonds.
Armoede is die status waarin 'n individu verkeer wanneer die persoon nie sy eie, sowel as die mense wat afhanklik van hom of haar is, se basiese behoeftes kan bevredig nie. Die mense sukkel dus om te kan oorleef. Gevolglik kan daar nie 'n voldoende lewenstandaard gehandhaaf word nie.
Vir individue wat 'n ondergemiddelde vermoë het om geld te verdien, is die kans veel groter dat hulle arm sal wees. Hierdie groep mense sluit gewoonlik die ouer geslag en mense met gestremdhede in. Die gebrek aan onderwys dra grotendeels by tot die ontstaan van armoede. Lae ekonomiese ontwikkeling dra ook tot armoede by.
Armoede en ontwikkelingWysig
Armoede kan ook aanleiding gee tot dakloosheid, soos hierdie hawelose man in Parys (Frankryk).
Vroeg in die 21ste eeu leef die helfte van Afrika se bevolking suid van die Sahara in armoede. Van die 48 minste ontwikkelde lande in die wêreld kom 33 in Afrika voor, waaronder van Suid-Afrika se onmiddellike bure soos Mosambiek, Lesotho en eSwatini.
Daar word bereken dat 'n halfmiljard mense daagliks honger ly en dat tussen 15 en 20 miljoen jaarliks weens hongersnood sterf. Die gevolg van armoede, veral onder die plattelandse bevolkings, is dat ál hoe meer mense na die stede trek. Die afgelope 40 jaar het die stedelike bevolking van ontwikkelde lande verdubbel, terwyl dit in ontwikkelende lande vyfvuldig toegeneem het.
Ontsluit van "https://af.wikipedia.org/w/index.php?title=Armoede&oldid=2195937"
Last edited on 30 Mei 2020, at 16:13